Skagen Odde som nationalpark. Det foreslår tre naturorganisationer.

Skagen Odde Hele Skagen Odde nord for Frederikshavn og Hirtshals skal gøres til nationalpark, foreslår Friluftsrådet, Danmarks Naturfredningsforening og Dansk Ornitologisk Forening. Borgmestrene skal overtales Det er de tre naturorganisationer i færd med at overtale borgmestrene i Hjørring Kommune og Frederikshavn Kommune til at arbejde for, skriver Nordjyske Stiftstidende. Frederikshavn er positiv Tirsdag skal forslaget behandles i Frederikshavn Kommunes plan- og miljøudvalg. Og her siger udvalgsformanden, John Christensen (S), at han er positiv. - Vi har store naturområder, og med status som nationalpark vil der være mulighed for at genskabe den natur, som var engang. Ikke kun naturmæssigt vil det være en gevinst. Nationalparken vil være til glæde for lokalbefolkningen og også nyttig turistmæssigt, siger udvalgsformanden.